Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: igazságszolgáltatásban való részvétel az ügyészség alkotmányos kötelessége” [52/1996. (XI. 14.) AB határozat,
Paragraph Index: 326

d) Önmagában az a tény, hogy valamely szerv vagy vezetõ beszámolási kötelezettséggel tartozik az Országgyûlésnek, semmilyen módon nem jelenti az adott szerv függetlenségének a korlátozását (részletesen lásd az Indokolás IV. 3.2. pontját). Mindezekbõl következik, hogy az ügyészség és a legfõbb ügyész feladatának ellátása során csak az Alkotmányra és más jogszabályokra kell, hogy tekintettel legyen; más szervnek vagy közjogi méltóságnak nincs alárendelve, tevékenységét nem más szerv általános irányítása alatt végzi, az ügyészeknek utasítást csak a felettes ügyész, illetve a legfõbb ügyész adhat, míg a legfõbb ügyész nem utasítható. Az Országgyûlés a legfõbb ügyészt csak általánosságban, az éves ügyészi beszámolón, illetve az interpelláció/kérdésfeltevés képviselõi jogosítványán keresztül ellenõrizheti. 3.6. Megállapítható tehát, hogy bár az Alkotmány hatályos 27. §-a alapján interpellálható közjogi tisztséget betöltõ személyek (a kormányfõ, a Kormány tagja és a legfõbb ügyész) alkotmányos helyzete, jogállása jelentõs mértékben különbözik egymástól, de az interpellációra adott válasz el nem fogadása még a kormányfõ és a Kormány tagjai esetében sem eredményezi a politikai felelõsség megállapítását. 3.7. Az Országgyûlésnek az ügyészséggel és a legfõbb ügyésszel kapcsolatban fennálló ellenõrzési jogosítványai soha nem válhatnak — még az interpelláció esetében sem — a konkrét ügyben való ügyészi állásfoglalás szakmai ellenõrzésének eszközévé. A legfõbb ügyész kérdezhetõ és interpellálható, de ezen eljárás során nem kérhetõ rajta számon a döntés tartalma, mint ahogy nem utasítható meghatározott tartalmú döntés meghozatalára sem. Ez ugyanis ellentétes lenne az igazságszolgáltatás egésze, és ezen belül az ügyészség, a legfõbb ügyész szakmai függetlenségével és a hatalommegosztásnak az Alkotmányból levezethetõ elvével is. A legfõbb ügyész (vagy az ügyészség) által konkrét ügyben hozott döntés nem eredményezheti a legfõbb ügyész hivatalából való elmozdítását az Országgyûlés által. A legfõbb ügyész visszahívására az Alkotmány nem ad lehetõséget, hivatalvesztésére pedig csak a köztársasági elnök kezdeményezésére és csak akkor kerülhet sor, ha a megbízatásra valamilyen okból méltatlanná válik. Az Országgyûlés tehát csak egyféle módon, a törvényhozó hatalmán keresztül befolyásolhatja az ügyészség tevékenységét; e körben azonban — alkotmányozó hatalmának gyakorlásával — akár arra is lehetõsége van, hogy a legfõbb ügyész és ügyészség közjogi, alkotmányos helyzetét megváltoztassa.

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes